**Årsmelding for Sparbu Bygdekvinnelag 2017/2018**

**Styret har bestått av**

Leder – Anne Irene Myhr

Nestleder – Marthe Høgden Kvitvang

Kasserer – Gunn Sofie Ystgård

Sekretær – Torlaug Holan Solberg

Studieansvarlig – Ragnhild Skei

1 vara - Synnøve Hoseth

2 vara – Anne Bruem

3 vara – Jorunn Egge

Det har vært 5 styremøter i arbeidsåret.

Vi er 48 medlemmer pr 1. oktober 2018. Det er en nedgang på 2 fra året før.

**Arbeidsplan** som ble vedtatt på årsmøte 2017 er revidert 23.05.18 og 10.09.18.

Aktiviteten har vært stor, og takk til våre medlemmer som stiller opp på dugnad og fremmer laget sine aktiviteter.

|  |  |  |  |
| --- | --- | --- | --- |
| **Når** | **Hva** | **Hvor** | **Innhold og gjennomføring** |
| **2017**  4.november | Sparbudag | Mærehallen | Bygdekvinnelaget solgte kaffe og vafler. Brit Opsal er Bygdekvinnelaget sin representant i komiteen for Sparbudagen |
| 30. november | Adventsmøte | Hos Torlaug H. Solberg | Kaffekoking og kaffesmaking med Ola Einun Skorem fra Øverbakken kaffebrenneri  I tillegg var det stille auksjon hvor overskuddet går til aktiviteten på Hamrum |
| 12. desember | Dørkrans- og juledekorasjonskurs | I lokalene til Stil og Stemning, Steinkjer | 5 medlemmer deltok |
| **2018** |  |  |  |
| Søndag 11. februar  (feittirsdag var tirsdag 13.02) | Feittirsdagsarrangement | Heistad | Dugnadslister  Det er mye arbeid, men med 200 gjester har arrangementet blitt en tradisjon som bygdefolket setter pris på. |
| 12, 14, 19 og 21 mars | Flatbrød- og lefsekurs | Buret på Mære landbruksskole | Turid Nordbakk var kursleder på buret, Mære landbruksskole. 8 deltakere |
| Torsdag 15. Mars | Medlemsmøte  Tema: vin – vi smaker og lærer | Birgit Holan | Vegar Holmsve fra vinmonopolet Steinkjer var kveldens inspirator. 26 kvinner møtte |
| Mars | Årsmøte i Nord-Trøndelag Bygdekvinnelag, Snåsa hotell |  | Anne Irene deltok |
| Lørdag 26. mai | Åpen dag | Mære landbruksskole | Et dugnadsarrangement hvor vi solgte kaffe og vaffel, og orienterte om lagets aktiviteter |
| 19. april | Strikkekafe med pizza | Sissel Stuberg | Hjemmelaget pizza stekt i steinovn er kjempegodt. |
| Juni – august | Trimturer |  | I år et vellykket samarbeid med Mære sanitet. Takk til Ingri-Lill Kolset for god planlegging av turene, og Siril Hafstad som har laget kartgrunnlaget |
| Søndag 26. august | Grautdag | Anne Bruem og Per Reidar Gjermstad | Takk til Anne og Per Reidar, og naboene som hjalp til under arrangementet. Ca 100 personer kjøpte grøt |
| Lørdag 8. september | Dagstur | Grong | Avlyst pga for få interesserte  Var første gang planlagt gjennomført i mai-18 |
| Onsdag 3. Oktober | Bokkafe I øko-uka | Inderøy bibliotek | Liv Marit Idsø og Åse Bardal som er en av de 12 kvinnene i boka Utkantkvinne  Fra bygdekvinnelaget stilte Anne Irene og Ragnhild med økologiske grønnsaker |
| Torsdag 4. oktober | Bokkafe I øko-uka | Steinkjer bibliotek | Liv Marit Idsø + Eina Hermann som er en av de 12 kvinnene i boka Utkantkvinne  Fra bygdekvinnelaget stilte Anne Irene og Ragnhild med økologiske grønnsaker |
| Tirsdag 16. Oktober | Verdens matvaredag | Coop Extra Mære | Utdeling av Gullbygg, 120 pakker er bestilt |
| Søndag 21. oktober | Høsttakkegudstjeneste | Mære kirke | Egen komite |
| Onsdag 24. Oktober | Årsmøte | Mære landbruksskole kl 19.00 |  |

**Det norske måltid**

Sparbu Bygdekvinnelag inviterte Mære skole og barnehagene I bygda til å søke på midler til å lage et norsk tradisjonsmåltid. Pengene skulle primært brukes til innkjøp av råvarer og ingredienser til måltidet, det skulle brukes norske råvarer og maten skulle lages fra bunnen av.

Det var avsatt kr 30.000 til fordeling med søknadsfristen 23. februar.

To barnehager søkte. Tufbakken barnehage skulle lage klubb og dupp, og Haugtussa barnehage skulle lage fiskegrateng. Totalt fordelt kr 5.635.

**Orgelfondet**

Styret har bevilget kr 25.000 til orgelfondet i Mære kyrkje.

**Runde år**

Medlemmer som fylte runde år i 2017 fikk en blomster til jul.

**Informasjon**

Informasjon til medlemmene har skjedd gjennom 6 nyhetsbrev via e-post, hjemmesiden vår <https://bygdekvinnelaget.no/lokallag/sparbu-bygdekvinnelag> og facebooksiden til Sparbu Bygdekvinnelag. Til årsmøtet i Norges Bygdekvinnelag fikk vi i Sparbu i oppgave å lage en video med tekst rundt bokstaven Æ. Og i denne lenka kan dere åpne og se alle bokstavene som gir Norges Bygdekvinnelag.   
<https://bygdekvinnelaget.no/bygdekvinnelaget-fra-a-til-a>

**Styret takker for alle hyggelige stunder i et aktivt bygdekvinnelag.**